Kinesisk korkeik

Kinesisk korkeik (Quercus variabilis) er et løvfellende tre i eikeslekta.

Det blir opptil 30 m høyt. Barken er svært tykk og korkaktig med dype, korte furer og brede ribber. Krona er glissen med kraftige, horisontale greiner. Bladene er omvendt eggformede, 8–15 cm lange og 2–6 cm brede. Det er 15–18 par bladnerver som ender i en 6–7 mm lang tann. Undersiden av bladene er sølvhåret og oversiden glinsende mørkegrønn. Treet blomstrer i mars–april, og nøttene er modne i september–oktober neste år. Nøtteskåla, cupola, er 1,5 cm høy og 2,5–4 cm bred. Den omslutter to tredjedeler av nøtta.

Arten vokser i Kina, Japan og Korea. Den benyttes litt til produksjon av kork, men spiller mindre rolle enn den egentlige korkeik (Quercus suber) fra middelhavslandene.

Kilder

Eksterne lenker 
 

Eikeslekten